**Mootorsõidukite kliimaseadmete käitleja, tase 4 osakutse**

**Kutse taotlemise eeltingimused ja nõutavad dokumendid koolilõpetajale ning töömaailma spetsialistile kutse esmataotlemiseks**

1. **Haridustase esmataotlemisel**

Mootorsõidukite hooldamise ja remondialane kutseharidus või vähemalt põhiharidus ja töökogemus, kus töökohal õppides ja tööalastel koolitustel on omandatud kutsealased teadmised ja praktilised kutseoskused.

1. **Ettevalmistus kutse esmaseks taotlemiseks** 
   1. Taotletavale osakutsele vastava kutseharidusliku või täienduskoolituse õppekava läbimine tulenevalt Komisjoni määrusest (EÜ) nr 307/2008, mis sätestab vastavalt Euroopa Parlamendi ja nõukogu määrusele (EÜ) nr 517/2014 teatavate mootorsõidukite teatavaid fluoritud kasvuhoonegaase sisaldavate kliimaseadmetega tegelevate töötajate koolitusprogrammide miinimumnõuded;
   2. Kutse taotleja peab olema läbinud koolituse, mis hõlmab teadmisi fluoritud kasvuhoonegaase sisaldavate kliimaseadmete käitamisest mootorsõidukites, fluoritud kasvuhoonegaaside põhiste külmutusagensite keskkonnamõjudest ja sellega seonduvatest keskkonnaõigusaktidest ning teadmisi ja oskusi fluoritud kasvuhoonegaaside keskkonnasõbraliku kokkukogumisest vähemalt järgnevas**:**

**Teadmised**

1. Mootorsõidukite kliimaseadmete käitlemise põhialused;
2. Mootorsõidukite kliimaseadmetes külmutusagensina kasutatavate fluoritud kasvuhoonegaaside kasutamise ja omaduste põhialused, kõnealuste kasvuhoonegaaside heite mõju keskkonnale (kliimamuutusega seotud globaalse soojenemise potentsiaali suuruse järjekorras);
3. Põhiteadmised määruse (EÜ) nr 842/2006 ja direktiivi 2006/40/EÜ asjakohastest sätetest;
4. Põhiteadmised kutsealaga seotud Eesti õigusaktidest;
5. Fluoritud kasvuhoonegaaside kokkukogumise tavameetoditest.

**Oskused**

1. Külmutusagensi mahutit käsitseda;
2. Kogumisseade ühendada mootorsõiduki fluoritud kasvuhoonegaase sisaldava kliimaseadme teenindusavadega ja kogumisseadme teenindusavade küljest lahti ühendada;
3. Kogumisseadet käitada.
   1. Nimetatud teadmiste ja oskuste omandamiseks kutse taotlemise eel on soovitatav õppe maht vähemalt 24 akadeemilist tundi.
4. **Kutse taotlemiseks esitatavad dokumendid:**
5. Vormikohane avaldus;
6. Haridust tõendava dokumendi koopia või kutseõppeasutuse kinnitus õppekava läbimise kohta või kutsealase täienduskoolituse tõendusdokumendi koopia;
7. Isikut tõendava dokumendi (ID-kaart või pass) koopia;
8. Kutseõppeasutuse või koolitusasutuse tõend osakutse kompetentsidele ja punktis 2.2 kirjeldatud miinimumnõuetele vastava õppekava läbimise kohta, milles on näidatud õppekava maht, käsitletud teemad, koolitaja andmed ja koolituse läbimise aeg;
9. Maksekorraldus või muu kinnitus kutse andmisega seotud kulude tasumise kohta.

**Kui on küsimusi, palun võtke ühendust kutse andjaga**

<https://autokutse.org/kontakt/>

**Kutse taotlemiseks kasulikku lisainformatsiooni leiate**

[www.kutsekoda.ee](http://www.kutsekoda.ee)

<https://www.riigiteataja.ee/akt/130122017026>

<http://www.klab.ee/o3/meetmed/>

<http://eur-lex.europa.eu/legal-content/ET/TXT/PDF/?uri=CELEX:32006R0842&from=EN>

<http://eur-lex.europa.eu/LexUriServ/LexUriServ.do?uri=OJ:L:2008:092:0025:0027:ET:PDF>